OBZORNIK, 14.5.99

Naslov: NI DOMAČIH OBIRALCEV

Napoved za  voditelja:

V teh dneh se je tudi pri nas začelo pobiranje prvih jagod, ki jih gojijo pod plastenjakih. Že tretje leto zapored so v podjetju Tron, ki ima 30 ha nasadov v Vrbini in 6 ha višinskih nasadov na Rogli in je največji pridelovalec teh zgodnjih jagod v državi, prisiljeni obiralce iskati v tujini, saj doma ne morejo dobiti dovolj sezonskih delavcev.

Telop
Iz Vrbine: Goran Rovan


Snemalec: Jože Grajžl


V Tronu ocenjujejo, da bodo za pobiranje jagod letos potrebovali okoli 400 sezonskih delavcev in to kljub temu, da so spomladi redno zaposlili 63 delavcev. Tudi letos jih bodo pripeljali iz Moldavije, poldruga stotnija jih je že v nasadih, saj med brezposelnimi v Posavju ni interesa za to delo, čeprav se po besedah direktorja, da z njim tudi dobro zaslužiti.

Telop
PETER JANKOVIČ – direktor Tron d.o.o.

9.24
26
Povprečen obiralec………….

………..do 50 procentov.


V Tronu so prisiljeni najemati sezonce iz tujine, ti zdaj za podjetje niso več poceni, poleg tega pa morajo zanje izpolniti kup papirjev. Domači se za obiranje ne odločajo, saj je delo naporno in ponavadi ne zdržijo dolgo. Zato tudi ne pričakujejo, da bo kakšen odziv na javna dela, ki jih je za pobiranje jagod razpisal posavski Zavod za zaposlovanje. Letos so skušali za obiranje pridobiti tudi begunce, vendar brez pravega uspeha, saj ti menda že vsi delajo. Tako jim spet preostanejo zgolj Moldavijci.

